Поштовани наставници и сарадници,

Молимо вас да у циљу правовременог прикупљања документације потребне за акредитацију нашег Факултета како на националном тако и међународном нивоу, доставите Центру за развој и међународну сарадњу Факултета ветеринарске медицине извештаје са досадашњих боравака на којима сте били, у оквиру различитих програма размене (Еrasmus plus, Ceepus) или других програма којима сте подржани (финансираних од националних или међународних агенција).

Молимо вас да извештаје пошаљете до петка, 23. фебруара 2017. године на email адресу: snezana@vet.bg.ac.rs са назнаком> Извештај са размене

Модел извештаја није униформан, већ вас молимо да извештаје које сте у обавези да доставите Канцеларијама које су вас подржале, пошаљете и Центру.

Уколико такав извештај нисте у обавези да пошаљете, молим вас пошаљите Word документ са кратким описом вашег боравка, укључујући место и време вашег боравка као и програм који вас је подржао.

Истовремено молимо све наставнике и сараднике да након сваког боравка у иностранству у оквиру различитих програма извештај доставе Центру, јер су боравци наших наставника значајни за евалуацију нашег Факултета.

С поштовањем,

Данијела Кировски, продекан

Снежана Стевановић-Ђорђевић, руководилац Центра за развој и међународну сарадњу